2021. gada 2. jūnijā Rīkojums Nr. 367

Rīgā (prot. Nr. 45 12. §)

## Par nekustamo īpašumu Krimuldas pagastā, Krimuldas novadā, pārņemšanu valsts īpašumā Finanšu ministrijas valdījumā

1. Saskaņā ar Publiskas personas mantas atsavināšanas likuma 42. panta otro daļu un 43. pantu pārņemt bez atlīdzības valsts īpašumā un nodot Finanšu ministrijas valdījumā šādus Krimuldas novada pašvaldībai piederošos nekustamos īpašumus:

1.1. nekustamo īpašumu "Turaidas stāvlaukumi" (nekustamā īpašuma kadastra Nr. 8068 009 0292) – zemes vienību (zemes vienības kadastra apzīmējums 8068 009 0404) 895 m2 platībā un zemes vienību (zemes vienības kadastra apzīmējums 8068 009 0415) 1542 m2 platībā – Krimuldas pagastā, Krimuldas novadā;

1.2. nekustamo īpašumu (nekustamā īpašuma kadastra Nr. 8068 009 0508) – zemes vienību (zemes vienības kadastra apzīmējums 8068 009 0497) 6525 m2 platībā – Rožu ielā 1, Turaidā, Krimuldas pagastā, Krimuldas novadā.

2.  Finanšu ministrijai šā rīkojuma 1. punktā minētos nekustamos īpašumus:

2.1. izmantot kultūras funkcijas īstenošanai, lai nodrošinātu kvalitatīvu īpaši aizsargājamā kultūras pieminekļa – Turaidas muzejrezervāta – apmeklētāju (tūristu) uzņemšanu un apkalpošanu;

2.2. nodot bez atlīdzības Krimuldas novada pašvaldībai, ja tie vairs netiek izmantoti šā rīkojuma 2.1. apakšpunktā minētās funkcijas īstenošanai.

3. Finanšu ministrijai, nostiprinot zemesgrāmatā valsts īpašuma tiesības Finanšu ministrijas personā uz šā rīkojuma 1. punktā minētajiem nekustamajiem īpašumiem, norādīt, ka īpašuma tiesības nostiprinātas uz laiku, kamēr Finanšu ministrija nodrošina šā rīkojuma 2.1. apakšpunktā minētās funkcijas īstenošanu.

Ministru prezidents [A. K. Kariņš](https://mk.gov.lv/lv/amatpersonas/arturs-krisjanis-karins)

Ārlietu ministrs E. Rinkēvičs